
DR.30.10.2018                                                                                                                            129                   

 
kalau zaman saya dahulu saya sempat merasai dua suasana. Bila saya masuk kampus 
dahulu, kita di kampus ada parti-parti pelajarlah. Kemudian diharamkan parti-parti, pelajar 
terpaksa bertanding secara individu. Adakah Yang Berhormat Menteri selepas ini hendak 
membenarkan parti politik mewujudkan cawangannya di kampus?  

Dr. Maszlee bin Malik: Setelah AUKU digantikan dengan akta yang baharu, 
perkara tersebut akan berlaku... [Tepuk] Namun, itu hanya terpakai kepada universiti-
universiti awam di bawah AUKU. Ada dua buah universiti di Malaysia yang tidak tertakluk di 
bawah AUKU, UiTM dan juga UIA. Bagi UIA, hanya sedikit perubahan kepada regulations 
ataupun peraturan UIA jikalau dilakukan akan membawa kebebasan tersebut. Perkara 
tersebut akan berlaku dalam waktu yang terdekat... [Tepuk] 

Dato’ Sri Ismail Sabri bin Yaakob [Bera]: Yang Berhormat Menteri, boleh tanya?  

Dr. Maszlee bin Malik: Ya. 

Dato’ Sri Ismail Sabri bin Yaakob [Bera]: Yang Berhormat Menteri, sebelum ini 
Pilihan Raya Kampus, bukankah pelajar sudah pun bertanding sesama sendiri, ada parti 
seperti Kumpulan Aspirasi dan sebagainya? Saya rasa ini bukan perkara baharu Yang 
Berhormat Menteri. Jadi kalau Yang Berhormat Menteri kata ini perkara baharu, Menteri 
sahaja baharu. Dari segi pemilihan kampus. Sudah lama... 

Tuan Noor Amin bin Ahmad [Kangar]: Kena rujuk peraturan. 

Dato’ Sri Ismail Sabri bin Yaakob [Bera]: Di Universiti Malaya pun, kita tidak 
pernah menang pun. Menang daripada parti pembangkang pun, dululah parti pembangkang 
dahulu. Jadi, tidak ada isu sebenarnya.  

Dr. Maszlee bin Malik: Saya rasa mungkin Yang Berhormat Bera sudah terlalu 
jauh daripada universiti. Saya baharu sahaja meninggalkan universiti dan kita telah 
menyaksikan bahawa- memang betullah pilihan raya di antara pelajar dengan pelajar, bukan 
di antara pelajar dengan pensyarah. Kalau macam itu, tidak dipanggil Pilihan Raya Kampus 
dan itu memang tidak pernah berlaku.  

Apa yang berlaku ialah pilihan raya di kampus dikawal dan dicontrol oleh HEP-
HEP di bawah kuasa Barisan Nasional. Bagaimana pelajar-pelajar yang tidak sehaluan 
dengan Barisan Nasional dikenakan sekatan dan pelbagai, malah para pensyarah juga. 
Sebagai contoh, Yang Berhormat Tuan Syed Saddiq sendiri pernah dihalang daripada masuk 
ke universiti-universiti. Bukan sekadar itu sahaja, sebelum ini memang ada Aspirasi dan 
Wawasan, tetapi itu namanya.  

Sekarang ini dengan perubahan pada AUKU yang akan kita lakukan, kita akan ada 
mahasiswa Kelab BN di universiti-universiti awam. Kita akan ada Kelab Pakatan Harapan di 
universiti awam dan Kelab PBB, kelab lain-lain yang ingin ditubuhkan seperti mana yang 
berlaku di negara-negara maju. Ini kerana jikalau kita lihat di negara-negara maju, di peringkat 
kampus memang terdapat cawangan-cawangan parti politik. Ini selaras dengan penurunan 
umur mengundi yang akan kita cadangkan nanti. Jikalau diturunkan umur kepada 18 tahun, 
maka pelajar bebas berpolitik, boleh mencalonkan diri mereka dan boleh mengundi. Maka, 
apakah pula alasannya untuk mereka dihalang berpolitik di dalam kampus? Maka, perlunya 
berlaku perubahan di situ untuk mereka boleh berpolitik di dalam kampus.  

Saya masih ingat lagi Yang Berhormat Bera, ketika saya mengajar di Durham 
University, bagaimana ada di antara anak murid saya yang menjadi Presiden kepada Durham 
University Conservative Association dan ada di antara mereka yang menjadi Durham 
University Labour Club. Ini yang berlaku di universiti-universiti negara maju dan ini juga yang 
akan berlaku di Malaysia nanti... [Tepuk] 

Tuan Yang di-Pertua, universiti-universiti awam era Malaysia baharu ini juga 
sedang melalui perubahan yang pelbagai, kuasa autonomi dan kebebasan akademik. Alumni 
universiti awam akan diperkasa bagi membantu universiti bagi menjana dana dan membina 
imej universiti wam di persada dunia serta menghubungkan industri dengan universiti awam 
dan meningkatkan daya pekerjaan. Universiti juga akan melalui fasa rebranding,dengan izin, 
dengan menumpukan kepada bidang tujahan, dengan izin, niche setiap universiti dan usaha 
pengantarabangsaan universiti awam dengan meningkatkan grant matching serta mobiliti. 
Ilmuan-ilmuan Malaysia juga akan dibawa ke persada antarabangsa melalui ruang kerjasama 
pintar di antara universiti awam dengan universiti luar terutamanya dari negara-negara maju.  



kalau zaman saya dahulu saya sempat merasai dua suasana. Bila saya masuk kampus dahulu, kita di kampus ada parti-parti pelajarlah. Kemudian diharamkan parti-parti, pelajar terpaksa bertanding secara individu. Adakah Yang Berhormat Menteri selepas ini hendak membenarkan parti politik mewujudkan cawangannya di kampus?. Dr. Maszlee bin Malik: Setelah AUKU digantikan dengan akta yang baharu, perkara tersebut akan berlaku... [Tepuk] Namun, itu hanya terpakai kepada universiti- universiti awam di bawah AUKU. Ada dua buah universiti di Malaysia yang tidak tertakluk di bawah AUKU, UiTM dan juga UIA. Bagi UIA, hanya sedikit perubahan kepada regulations ataupun peraturan UIA jikalau dilakukan akan membawa kebebasan tersebut. Perkara tersebut akan berlaku dalam waktu yang terdekat... [Tepuk]. Dato' Sri Ismail Sabri bin Yaakob [Bera]: Yang Berhormat Menteri, boleh tanya?. Dr. Maszlee bin Malik: Ya. Dato' Sri Ismail Sabri bin Yaakob [Bera]: Yang Berhormat Menteri, sebelum ini Pilihan Raya Kampus, bukankah pelajar sudah pun bertanding sesama sendiri, ada parti seperti Kumpulan Aspirasi dan sebagainya? Saya rasa ini bukan perkara baharu Yang Berhormat Menteri. Jadi kalau Yang Berhormat Menteri kata ini perkara baharu, Menteri sahaja baharu. Dari segi pemilihan kampus. Sudah lama... Tuan Noor Amin bin Ahmad [Kangar]: Kena rujuk peraturan. Dato' Sri Ismail Sabri bin Yaakob [Bera]: Di Universiti Malaya pun, kita tidak pernah menang pun. Menang daripada parti pembangkang pun, dululah parti pembangkang dahulu. Jadi, tidak ada isu sebenarnya. Dr. Maszlee bin Malik: Saya rasa mungkin Yang Berhormat Bera sudah terlalu jauh daripada universiti. Saya baharu sahaja meninggalkan universiti dan kita telah menyaksikan bahawa- memang betullah pilihan raya di antara pelajar dengan pelajar, bukan di antara pelajar dengan pensyarah. Kalau macam itu, tidak dipanggil Pilihan Raya Kampus dan itu memang tidak pernah berlaku. Apa yang berlaku ialah pilihan raya di kampus dikawal dan dicontrol oleh HEP- HEP di bawah kuasa Barisan Nasional. Bagaimana pelajar-pelajar yang tidak sehaluan dengan Barisan Nasional dikenakan sekatan dan pelbagai, malah para pensyarah juga. Sebagai contoh, Yang Berhormat Tuan Syed Saddiq sendiri pernah dihalang daripada masuk ke universiti-universiti. Bukan sekadar itu sahaja, sebelum ini memang ada Aspirasi dan Wawasan, tetapi itu namanya. Sekarang ini dengan perubahan pada AUKU yang akan kita lakukan, kita akan ada mahasiswa Kelab BN di universiti-universiti awam. Kita akan ada Kelab Pakatan Harapan di universiti awam dan Kelab PBB, kelab lain-lain yang ingin ditubuhkan seperti mana yang berlaku di negara-negara maju. Ini kerana jikalau kita lihat di negara-negara maju, di peringkat kampus memang terdapat cawangan-cawangan parti politik. Ini selaras dengan penurunan umur mengundi yang akan kita cadangkan nanti. Jikalau diturunkan umur kepada 18 tahun, maka pelajar bebas berpolitik, boleh mencalonkan diri mereka dan boleh mengundi. Maka, apakah pula alasannya untuk mereka dihalang berpolitik di dalam kampus? Maka, perlunya berlaku perubahan di situ untuk mereka boleh berpolitik di dalam kampus. Saya masih ingat lagi Yang Berhormat Bera, ketika saya mengajar di Durham University, bagaimana ada di antara anak murid saya yang menjadi Presiden kepada Durham University Conservative Association dan ada di antara mereka yang menjadi Durham University Labour Club. Ini yang berlaku di universiti-universiti negara maju dan ini juga yang akan berlaku di Malaysia nanti... [Tepuk]. Tuan Yang di-Pertua, universiti-universiti awam era Malaysia baharu ini juga sedang melalui perubahan yang pelbagai, kuasa autonomi dan kebebasan akademik. Alumni universiti awam akan diperkasa bagi membantu universiti bagi menjana dana dan membina imej universiti wam di persada dunia serta menghubungkan industri dengan universiti awam dan meningkatkan daya pekerjaan. Universiti juga akan melalui fasa rebranding,dengan izin, dengan menumpukan kepada bidang tujahan, dengan izin, niche setiap universiti dan usaha pengantarabangsaan universiti awam dengan meningkatkan grant matching serta mobiliti. Ilmuan-ilmuan Malaysia juga akan dibawa ke persada antarabangsa melalui ruang kerjasama pintar di antara universiti awam dengan universiti luar terutamanya dari negara-negara maju.